Svaret er ja, men dette er ikke lett. Klarer man å forsone seg med døden så er det mye som tyder på at en kan ha det bedre. Ofte vil den siste tiden bli bedre både for den som skal dø og de nærmeste. Mange opplever at de ikke får snakket ut når døden ikke er samtaletema. Å kunne prate om det vil også være med på å får ryddet opp i livet, både praktisk og følelsesmessig.
Det finnes ingen fasit på hvordan man skal forholde seg til døden. Det eneste som er sikkert er at døden er noe alle vil møte. Man kan ikke ta kontroll over den eller bekjempe den. Noen mener at den eneste måten å mestre døden på er nettopp å forholde seg til den som en del av livet.
Alle trossamfunn har personell som er vant til å snakke om døden. Du kan også snakke om døden med helsepersonell. Leger, sykepleiere, psykologer og helsesøstre er trent i å forholde seg til død og sorg.